സര്ക്കാറിന്റെ നൂറുദിന കര്മപദ്ധതി അഞ്ച് മെഡിക്കല് കോളജുകളില് 14.09 കോടിയുടെ 15 പദ്ധതികള് സംസ്ഥാനത്തെ അഞ്ച് മെഡിക്കല് കോളജുകളില് 14.09 കോടി രൂപയുടെ 15 പദ്ധതികള് മൂന്നുമണിക്ക് മന്ത്രി വീണ ജോര്ജ് ഉദ്ഘാടനം ചെയ്യും. സര്ക്കാറിന്റെ നൂറുദിന കര്മപദ്ധതിയുടെ ഭാഗമായാണ് ഈ പദ്ധതി. തിരുവനന്തപുരം, എറണാകുളം, ഇടുക്കി, തൃശൂര്, കോഴിക്കോട് മെഡിക്കല് കോളജുകളില് വിവിധ പദ്ധതികളാണ് സജ്ജമാക്കിയത്. സര്ക്കാര് ആശുപത്രികളില് ആദ്യമായാണ് കുട്ടികള്ക്ക് മാത്രമായി ആധുനിക ഹൃദയ ശസ്ത്രക്രിയ തിയറ്റര് സ്ഥാപിച്ചത്. തിരുവനന്തപുരം മെഡിക്കല് കോളജ് എസ്.എ.ടി ആശുപത്രിയില് 65 ലക്ഷം രൂപ ചെലവില് മോഡുലാര് ഓപറേഷന് തീയറ്ററാണ് നിര്മിച്ചത്.